E-1203/2006

Mál þetta, sem þingfest var 28. júní 2006, var höfðað af Sparisjóði Hafnarfjarðar, Strandgötu 8-10, Hafnarfirði, á hendur S-kk-þgf A. S-kk-þgf, Skammadal 6, Eskifirði, A-kvk-þgf E-kvk-þgf S-kvk-þgf, Strandgötu 21, Eskifirði, og J-kk-þgf J-kk-þgf, Bleiksárhlíð 35, Eskifirði.

Dómkröfur stefnanda eru þær að stefndu verði gert að greiða 2.387.037 krónur með dráttarvöxtum frá 8. maí 2006 til greiðsludags. Þá er krafist málskostnaðar og virðisaukaskatts af málflutningsþóknun.

Stefndi J-kk-nf krefst sýknu af kröfum stefnanda. Þá er þess krafist að stefnanda verði gert að greiða honum málskostnað.

Af hálfu stefndu S-kk-ef A-kk-ef og A-kvk-ef E-kvk-ef hefur ekki verið sótt þing.

Málinu var í þinghaldi 8. desember 2006 frestað ótiltekið á meðan að lögreglurannsókn færi fram á ætluðu fölsunarbroti. Dómari sá sem fór með málið lét af embætti í apríl 2008 og var málinu þá úthlutað að nýju hinn 15. maí 2008. Gögn vegna lögreglurannsóknar voru lögð fram í þinghaldi í dag og málið dómtekið.

I.

Í stefnu málsins segir að málið sé höfðað vegna skuldar á tékkareikningi stefnda, S-kk-ef A-kk-ef, nr. 4889 í Sparisjóði Hafnarfjarðar, að fjárhæð 2.387.037 krónur. Hinn 1. september 2005 og 20. september sama ár hafi stefndu, A-kvk-nf E-kvk-nf og J-kk-nf, tekist á hendur sjálfskuldarábyrgð á greiðslu reikningsins auk dráttarvaxta og kostnaðar en ábyrgð þeirra hafi takmarkast við 1.000.000 króna og 1.450.000 króna, eða samtals 2.450.000 krónur.

II.

Stefnandi byggir dómkröfur sínar á almennum reglum kröfuréttar um skyldu til greiðslu fjárskuldbindinga. Um kröfu á hendur stefndu, J-kk-ef og A-kvk-ef E-kvk-ef, vísar stefnandi til ákvæða í yfirlýsingu þeirra um sjálfskuldarábyrgð, auk reglna kröfuréttar um skuldbindingargildi ábyrgðaryfirlýsinga.

Vaxtakröfu sína styður stefnandi við III. kafla laga nr. 38/2001 um vexti og verðtryggingu, sbr. 10. og 12. gr.

Krafa um málskostnað styður stefnandi við 130. gr., sbr. 129. gr. laga nr. 91/1991 um meðferð einkamála. Um virðisaukaskatt á málflutningsþóknun er vísað til laga nr. 50/1988.

III.

Í greinargerð stefnda J-kk-ef kveðst hann ekki hafa undirritað yfirlýsingar um sjálfskuldarábyrgð og hann hafi ekki veitt öðrum heimild til að nota nafn sitt í því skyni. Stefndi kveðst ekki hafa vitað af tilvist þessara sjálfskuldarábyrgðaryfirlýsinga fyrr en stefnandi hóf innheimtuaðgerðir gegn honum. Eftir það hafi skuldari ítrekað lofað að greiða skuldina svo innheimtuaðgerðum gegn stefnda verði hætt.

Stefndi byggir á því að undirskrift hans sé fölsuð og því óskuldbindandi. Samkvæmt almennum reglum kröfuréttar geti stefnandi ekki byggt rétt á slíku skjali.

Um málskostnaðarkröfu vísar stefndi til 129. gr. og 130. gr. laga nr. 91/1991 um meðferð einkamála.

IV.

Í þinghaldi í dag lýsti lögmaður stefnanda því yfir að fallið væri frá kröfum á hendur stefndu, J-kk-þgf og A-kvk-þgf E-kvk-þgf, en lögð hafa verið fram gögn vegna rannsóknar lögreglu sem leitt hefur í ljós að undirskrift þeirra á sjálfskuldarábyrgð hafi verið fölsuð. Stefndi, S-kk-nf A-kk-nf, mætti ekki við þingfestingu málsins þrátt fyrir lögmæta birtingu stefnu og hann boðaði ekki forföll. Kröfur á hendur honum fá stoð í gögnum málsins og bera þau ekki með sér að hann hafi mótmælt greiðsluskyldi sinni eða vefengt kröfuna. Að þessu virtu og með hliðsjón af 1. mgr. 96. gr. laga nr. 19/1991 verður stefndi, S-kk-nf A-kk-nf, dæmdur til að greiða kröfu stefnanda og málskostnað eins og nánar greinir í dómsorði.

Eins og fram hefur komið hefur stefnda, A-kvk-nf E-kvk-nf, ekki sótt þing og því er málskostnaður milli hennar og stefnanda felldur niður. Samkvæmt kröfu stefnda J-kk-ef verður stefnanda hins vegar gert að greiða honum málskostnað, sem er ákveðinn með hliðsjón af framlögðum málskostnaðarreikningi 235.267 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Stefndi, S-kk-nf A-kk-nf S-kk-nf, greiði stefnanda, Sparisjóði Hafnarfjarðar, 2.387.037 krónur með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 8. maí 2006 til greiðsludags.

Stefndi, S-kk-nf A-kk-nf, greiði stefnanda 339.895 krónur í málskostnað. Málskostnaður milli stefnanda og stefndu, A-kvk-ef E-kvk-ef S-kvk-ef, fellur niður.

Stefnandi greiði stefnda, J-kk-þgf J-kk-þgf, 235.267 krónur í málskostnað.

S-kvk-nf B-kvk-nf